Το ***Γκλόρια*** (αγγλικά: Gloria‎) είναι αμερικανική ταινία θρίλερ νεο -νουάρ του 1980, σε σενάριο και σκηνοθεσία του Τζον Κασσαβέτη. Αφηγείται την ιστορία της κοπέλας ενός γκάνγκστερ που τρέχει να κρυφτεί μαζί με ένα νεαρό αγόρι που κυνηγάει η μαφία για πληροφορίες που μπορεί να έχει ή να μην έχει. Πρωταγωνιστούν οι Τζίνα Ρόουλαντς, Τζούλι Κάρμεν, Μπακ Χένρι και Τζον Αντάμες.

Πλοκή
-----

Ένας λογιστής του υποκόσμου της Νέας Υόρκης, ο Τζακ Ντάουν και η οικογένειά του πρόκειται να δολοφονηθούν, επειδή κρατούσε ένα αντίγραφο των αρχείων τους. Λίγο πριν την δολοφονία, η σύζυγος του Τζακ, Τζέρι αναφέρει για το επικείμενο χτύπημα στη γειτόνισσα της, Γκλόρια Σβένσον και την εκλιπαρεί να προστατεύσει τα παιδιά. Η Γκλόρια, πρώην φίλη ενός μαφιόζου, λέει στην Τζέρι ότι δεν της αρέσουν τα παιδιά, αλλά συμφωνεί απερίσκεπτα. Ωστόσο, η κόρη των Ντάουν, Τζόαν, αρνείται να φύγει από το σπίτι και κλειδώνεται στο μπάνιο, έτσι η Γκλόρια παίρνει μόνο τον μικρό γιο τους Φιλ στο διαμέρισμά της και παίρνει μια Βίβλο.

Καθώς ακούγονται δυνατοί πυροβολισμοί από το διαμέρισμα των Ντάουν, μια εμφανώς ταραγμένη Γκλόρια αποφασίζει ότι αυτή και ο Φιλ πρέπει να κρυφτούν. Φτιάχνει γρήγορα μια τσάντα και φεύγει από το κτίριο μαζί με τον Φιλ, τη στιγμή που μια επίλεκτη αστυνομική ομάδα μπαίνει με βαριά όπλα. Εν τω μεταξύ, ένα πλήθος θεατών και ρεπόρτερ ειδήσεων έχει συγκεντρωθεί μπροστά από το κτίριο και ένας κάμεραμαν απαθανατίζει μια φωτογραφία της Γκλόρια να φεύγει από το κτίριο με τον Φιλ. Η Γκλόρια και ο Φιλ παίρνουν ένα ταξί στο Μανχάταν, όπου κρύβονται σε ένα άδειο διαμέρισμα που ανήκει σε μια φίλη της. Ενώ ο Φιλ κοιμάται, η Γκλόρια έχει ανοιχτή την τηλεόραση και ακούει ένα ρεπορτάζ ειδήσεων να αναφέρει ότι έγινε δολοφονική επίθεση της μαφίας στο Νότιο Μπρονξ και ότι το όνομα του ύποπτου απαγωγέα είναι Γκλόρια Σβένσον.

Το επόμενο πρωί, η Γκλόρια και ο Φιλ βγαίνουν κρυφά από το διαμέρισμα τη στιγμή που μια ομάδα γκάνγκστερ πλησιάζει πάνω τους. Οι γκάνγκστερ αποδεικνύεται ότι είναι παλιοί φίλοι της Γκλόρια και την αντιμετωπίζουν στο πεζοδρόμιο, προτρέποντάς την να εγκαταλείψει τον Φιλ και να τους δώσει τα αρχεία. Σε απόγνωση, η Γκλόρια αδειάζει το περίστροφό της στο αυτοκίνητο, το οποίο πέφτει και αναποδογυρίζει. Η Γκλόρια συνειδητοποιεί ότι τόσο η μοίρα της όσο και του Φιλ είναι πλέον αλληλένδετη και ότι θα πρέπει να φύγουν από τη Νέα Υόρκη για να επιβιώσουν.

Διανομή ρόλων
-------------

* Τζίνα Ρόουλαντς ως Γκλόρια Σβένσον
* Τζούλι Κάρμεν ως Τζέρι Ντάουν
* Μπακ Χένρι ως Τζακ Ντάουν
* Τζον Αντάμες ως Φιλ Ντάουν
* Λούπε Γκαρνίκα ως Μαργαρίτα Βάργκας
* Τζον Φίνεγκαν ως Φρανκ
* Τομ Νούνανως ως εκτελεστής της μαφίας
* Τζέι Σι Κουίν ως εκτελεστής της μαφίας
* Σόνυ Λάντχαμ ως εκτελεστής της μαφίας
* Λόρενς Τίρνεϊ ως μπάρμαν

Παραγωγή
--------

Ο Τζον Κασσαβέτης δεν είχε αρχικά την πρόθεση να σκηνοθετήσει το σενάριό του, αλλά σχεδίαζε απλώς να πουλήσει την ιστορία στην Columbia Pictures. Ωστόσο, μόλις ζητήθηκε από τη γυναίκα του, Τζίνα Ρόουλαντς, να παίξει τον ομώνυμο χαρακτήρα στην ταινία, ζήτησε από τον Κασσαβέτη να το σκηνοθετήσει.

Υποδοχή
-------

### Κριτικές

Στον ιστότοπο συλλογής κριτικών Rotten Tomatoes, η ταινία έχει βαθμολογία θετικής έγκρισης 93% με βάση 28 κριτικές και μέση βαθμολογία 7,1/10. 

Στην κριτική για τους *Chicago Sun-Times*, ο Ρότζερ Ίμπερτ έδωσε στην ταινία τρία στα τέσσερα αστέρια και την περιέγραψε ως «σκληρή, γλυκιά και ανόητη», καθώς και «διασκεδαστική και ελκυστική αλλά ελαφριά». Πίστευε ότι η υπερβολικά ανόητη φύση του σεναρίου εξαργυρώνεται από την «εξάρτηση του Κασσαβέτη σε μια δοκιμασμένη και αληθινή κατασκευή πλοκής» και τις υποκριτικές ερμηνείες, ιδιαίτερα αυτή της Ρόουλαντς, η οποία είπε πως «προωθεί τη δράση με τόσο ελκυστική νευρική ενέργεια που μην έχεις καρδιά να σταματήσεις και να σκεφτείς πόσο ανόητα είναι όλα». 

Ο Ιάπωνας σκηνοθέτης Ακίρα Κουροσάβα ανέφερε την *Γκλόρια* ως μία από τις αγαπημένες του ταινίες.  

### Βραβεία και υποψηφιότητες

| Οργάνωση | Κατηγορία | Υποψήφιοι | Αποτέλεσμα |
| --- | --- | --- | --- |
| Όσκαρ | Καλύτερος Α' Γυναικείος Ρόλος | Τζίνα Ρόουλαντς | Υποψηφιότητα |
| Φεστιβάλ Κινηματογράφου Βενετίας | Χρυσός Λέων | Τζον Κασσαβέτης | Νίκη |
| Βραβείο OCIC (Επίτιμη Μνεία) | Νίκη |
| Χρυσές Σφαίρες | Καλύτερη Γυναικεία Ερμηνεία σε Ταινία – Δράμα | Τζίνα Ρόουλαντς | Υποψηφιότητα |
| Χρυσά Βατόμουρα | Χειρότερος Β' Ανδρικός Ρόλος | Τζον Αντάμες | Νίκη |
| Ένωση Κριτικών Κινηματογράφου Βοστώνης | Καλύτερος Α' Γυναικείος Ρόλος | Τζίνα Ρόουλαντς | Νίκη |
| Ένωση Τούρκων Κριτικών Κινηματογράφου | Καλύτερη Ξένη Ταινία | 3η θέση |
| Cahiers du Cinéma | Καλύτερη Ταινία | Τζον Κασσαβέτης | 10η θέση |
| Stinkers Bad Movie Awards | Χειρότερη ερμηνεία από παιδί σε μεγάλου μήκους ταινία | Υποψηφιότητα |

Η ταινία αναγνωρίζεται από το Αμερικανικό Ινστιτούτο Κινηματογράφου στις εξής λίστες:

* 2003: AFI's 100 Χρόνια..100 Ήρωες & Κακοί :
	+ Γκλόρια Σβένσον – Υποψήφιος Ήρωας

Ριμέικ και επιρροές
-------------------

Η ταινία έγινε remake το 1999 με τον ίδιο τίτλο σε σενάριο του Στίβεν Αντίν και σκηνοθεσία από τον Σίντνεϊ Λουμέτ. Πρωταγωνιστούσαν η Σάρον Στόουν και ο Ζαν Λουκ Φιγκερόα. 

Άλλες ταινίες εμπνευσμένες από την *Γκλόρια* περιλαμβάνουν την ταινία του 2008 *Julia* του Ερικ Ζόνκα, με πρωταγωνίστρια την Τίλντα Σουίντον και την ταινία του Λυκ Μπεσσόν το 1994 *Léon: The Professional*.  Το 2013, ο Πολ Σράντερ σχεδίαζε το δικό του remake της ταινίας, με πρωταγωνίστρια τη Λίντσεϊ Λόχαν.

Σημειώσεις
----------

1. ↑  Μαζί με το *Ατλάντικ Σίτι*.
2. ↑  Μαζί με τον Λόρενς Ολίβιε για τον *Τραγουδιστή της Τζαζ*.

Παραπομπές
----------

1. ↑  www.imdb.com/title/tt0080798/. Ανακτήθηκε στις 8  Απριλίου 2016.
2. 1 2 3 4  www.allocine.fr/film/fichefilm\_gen\_cfilm=958.html. Ανακτήθηκε στις 8  Απριλίου 2016.
3. 1 2  www.filmaffinity.com/es/film378721.html. Ανακτήθηκε στις 8  Απριλίου 2016.
4. 1 2 3 4 5 6 7 8  www.imdb.com/title/tt0080798/fullcredits. Ανακτήθηκε στις 8  Απριλίου 2016.
5. 1 2  www.bbfc.co.uk/releases/gloria-1970-1. Ανακτήθηκε στις 8  Απριλίου 2016.
6. ↑  (Τσεχικά) *Česko-Slovenská filmová databáze*. 2001.
7. ↑  www.filmdienst.de/film/details/42513/gloria-die-gangsterbraut.
8. ↑  «Gloria». *Rotten Tomatoes*. Fandango Media. Ανακτήθηκε στις 19 Νοεμβρίου 2021.
9. ↑  Ebert, Roger (n.d.). «Gloria». *Chicago Sun-Times*.. Ανακτήθηκε στις May 31, 2020.
10. ↑  Lee Thomas-Mason. «From Stanley Kubrick to Martin Scorsese: Akira Kurosawa once named his top 100 favourite films of all time». *Far Out Magazine*. Ανακτήθηκε στις 10 Ιουνίου 2021.
11. ↑  «Akira Kurosawa's Top 100 Movies!». Αρχειοθετήθηκε από το πρωτότυπο στις 27 Μαρτίου 2010.
12. ↑  «The 53rd Academy Awards (1981) Nominees and Winners». *oscars.org*. Αρχειοθετήθηκε από το πρωτότυπο στις 10 Νοεμβρίου 2014. Ανακτήθηκε στις 7 Οκτωβρίου 2011.
13. ↑  «Gloria – Golden Globes». *HFPA*. Ανακτήθηκε στις 3 Ιουνίου 2021.
14. ↑  «BSFC Winners: 1980s». *Boston Society of Film Critics*. Ανακτήθηκε στις 5 Ιουλίου 2021.
15. ↑  «AFI's 100 Years...100 Heroes & Villains Nominees» (PDF). Αρχειοθετήθηκε από το πρωτότυπο (PDF) στις 4 Νοεμβρίου 2013. Ανακτήθηκε στις 18 Αυγούστου 2016.
16. 1 2  Kim, Wook (January 19, 2012).

Βιβλιογραφία
------------

* Cassavetes, John and Raymond Carney (2001). "Chpt 10: Gloria (1978–1980)" στο *Cassavetes on Cassavetes*. Μακμίλαν.(ISBN 0-571-20157-1)ISBN 0-571-20157-1 .
* Morris, George (1980). "Lady on the Lam", *Texas Monthly*. Τομ. 8, Νο. 10. ISSN 0148-7736.

Εξωτερικοί σύνδεσμοι
--------------------

* *Γκλόρια*   στην IMDb
* Γκλόρια στο AllMovie
* *Γκλόρια* στον κατάλογο του Αμερικανικού Ινστιτούτου Κινηματογράφου
* *Γκλόρια* στο Rotten Tomatoes

|  |  |  |  |
| --- | --- | --- | --- |
| 

| π • σ • ε
Τζον Κασσαβέτης |
| --- |
|  |
| 
* *Σκιές* (1959)
* *Όταν ο πόθος προστάζει* (1961)
* *Σε περιμένει το παιδί μας* (1963)
* *Πρόσωπα* (1968)
* *Σύζυγοι* (1970)
* *Μίνι και Μόσκοβιτς* (1971)
* *Μια γυναίκα εξομολογείται* (1974)
* *Η Δολοφονία ενός Κινέζου Πράκτορα Στοιχημάτων* (1976)
* *Νύχτα πρεμιέρας* (1977)
* *Γκλόρια* (1980)
* *Ερωτική θύελλα* (1984)
* *Μεγάλο πρόβλημα* (1986)
 |

 |